procesaur/Wiki.mk huggingface dataset:
Гарона

Гарона (|Garonne; окситански, каталонски и |Garona; |Garumna или ''la'') — река во југозападна Франција и северна Каталонија, (Шпанија) со должина од 602 км.
1 Географија
1.1 Течение
Гарона тече низ Аранската Долина во северен правец и влегува во Франција, минувајќи низ Тулуза и Ажен кон Бордо, па доаѓа до естуарот Жиронда и истекува во Бискајскиот Залив (Атлантски Океан). По течението има три поважни притоки: Арјеж, Тарн и Лот. Веднаш по бордо, реката се спојува со Дордоња, образувајќи го естуарот Жиронда, кој а завршува во Атлантскиот Океан по 100 км. Други притоки се Сав и Жер.
Ова е една од неколкуте реки во светот што добива приливен бран. По бранот може да се едри на даска и со скутер барем до селото Камб, оддалечено 120 км од океанот
2 Пловност
Гарона игра важна улога во превозот на стоки. Океанските бродови влегуваат по реката и доаѓаат до Бордо, и се потпомогнати од т.н. „Канал на двете мориња“ (''fr''), што го поврзува Средоземното Море со Атлантскиот Океан, овозможувајќи пократок и побезбеден превоз на стоки од земјоделските подрачја во јужна Франција до Атлантскиот Океан.
2.1 Населени места по течението
* Аранска Долина (Шпанија): Виелја
* Горна Гарона (31): Сен Годен, Мире, Тулуза
* Тарн и Гарона (82): Кастелсаразен
* Лот и Гарона (47): Ажен, Марманд, Егијон
* Жиронда (33): Лангон, Бордо, Блај, Ле Вердон сир Мер
* Приморска Шаранта (17): Роајан
3 Поважни притоки
Поважни притоки на Гарона (низводно) се следниве:
4 Поврзано
* Дордоња (река)
* Список на реки во Франција
Милан Барош

Милан Барош (роден на 28 декември, 1982 година) — чешки фудбалер кој во моментов игра за Анталијаспор како напаѓач.
Барош е освојувач на златната копачка на Евро 2004 првенството, каде што тој постигнал пет гола.
Во 2005 година, тој бил член на тимот на Ливерпул кој ја освои Лигата на шампионите. Во сезоната 2008-09, Барош постигнал 20 гола вотурската Супер лига, и бил најдобар стрелец за таа сезона. Тој претходно играл за неколку големи екипи, вклучувајќи ги Ливерпул, Астон Вила, Лион и Галатасарај.
Црвеногушесто муварче

Црвеногушестото муварче е мала врапчевидна птица од семејството на муварчињата. Се размножува низ источна Европа и Средна Азија и е птица преселница, која зимува во јужна Азија. Ја има и во Македонија.
Азискиот вид ''Ficedula albicilla'' порано се сметал за подвид на црвеногушестото муварче, но неговиот црвен врат е опкружен со сиво и има поинаква песна.
1 Опис
Црвеногушестото муварче е долго 11-12 см, а мажјакот во сезоната на парење е претежно кафеав одозгора и бел одоздола, со сива глава и портокалов врат. Клунот му е црн и широк, со потенок врв што е типично за муварчињата, односно птиците кои ги ловат инсектите во лет. Основата на горниот дел од опашката е бела и често испрчена нагоре додека се перчат на некое прегледно место чекајќи го пленот.
Мажјаците вон сезоната на парење, женките и младенчињата имаат кафеави глави и ја немаат портокаловата боја на грлото, но лесно се разликуваат од другите ''Ficedula'' муварчиња по големината (овие се помали) и по шарата на опашката која има црна обратно поставена Т буква, со бели рабови.
2 Поведение
Животната средина на овие птици се отворените шуми, особено близу до вода. Градат отворено гнездо во дупките на дрвјата и несат 4-7 јајца.
Најчесто се хранат со инсекти кои ги ловат во лет, но и на земја. Освен со инсектите, овие птици се хранат и со гасеници кои ги наоѓаат под кората на дабовите, како и со бобинки.
Зимно време тие се тивки, освен типичниот за муварчињата ''чип-чип-чр-ррр'' повик. Во сезоната на парење песната е мелодично свиркање.
Истражувањата спроведени во Полска од 1973 до 2002 година покажало дека мажјаците се враќаат порано од преселба, со зголемувањето на температурите.
Дордоња (река)

Дордоња (|Dordogne; |Dordonha) — река во југозападна Франција.
Името на реката доаѓа од латинскиот назив „Дураниј“ (|Durānius), кој пак е изведен од преткелтскиот корен ''дур-, дор-''.
1 Географија
Течението на реката почнува од падините на планината Пиј де Санси (1.885 м) во Оверњ, откако ќе се спојат два потока над гратчето Мон Дор: Дор (''fr'') и Доњ (''fr''), и така реката го добива името како кованица од нивните имиња. Реката тече на во западен правец во должина од 500 км низ областите Лимузен и Перигор пред да се влее во естуарот Жиронда, кој го дели со Гарона во северниот дел на градот Бордо.
2 Природа
Реката Дордоња е една од малкуте во светот што добиваат приливен бран од морето.
Горната долина на Дордоња се одликува со низа длабоки клисури. Водата тече во брзаци по тесните кланци, но на неколку места има брани со долги длабоки езера. На пошироките места има летниковци и кампови.
Под Аржента и околу Болие на Дордоња, долината се шири плодни полиња, пасишта и овоштарници. Населените места се привлечни за туристи поради нивната историја и архитектура, а кејовите се полни со ресторани, кафетерии и барови. Во Перигор, долината е уште поширока и опфаќа едно од главните гастрономски во земјата со лозја и винарии, живинарски фарми и шумовити предели богати со тартуфи.
Туристичката сезона во Долината на Дордоња трае од јуни до септември, а ударни месеци се јули и август
3 Течение
Реката тече низ следниве населени места:
* Пиј де Дом: Мон Дор, Ла Бурбул
* Корез: Аржента, Бор лез Орг и Болие на Дордоња
* Лот: Сујак, Пенсак, Лакав, Мејрон, Крес, Монвалан, Глиж, Флоарак, Каренак Жентрак, Торијак и Придомат
* Дордоња: Бенак и Казнак, Сарла, Сен Сипријан и Бержерак
* Жиронда: Сент Фоа ла Гранд и Либурн
4 Притоки
Главни притоки на Дордоња се:
*(Д) Шаванон
*(Л) Ру
* (Д) Дјеж
* (Л) Симена
* (Д) Триузун
* (Л) Оз
* (Д) Лизеж
* (Д) Дустр
* (Л) Марона
* (Л) Сер
* (д) Сурдоар
* (Л) Уис
* (Л) Сеу
* (Д) Везер
* (Д) Ил
* (Л) Лоранс
5 Поврзано
* Дордоња — истоимениотдепартман
* Гарона
Бело-црвено-бело знаме

Бело-црвено-бело знаме (|Бел-чырвона-белы сцяг) е поим со кое се именува националното и историско знаме на Белорусите, официјално знаме на Белоруската Народна Република (1918—1919), а во 1991—1995 официјално знаме на Република Белорусија. Знамето е со размер од 1:2 и е составено од три еднакви ленти во бела, црвена и бела боја.
1 Историја
1.1 Белоруска Народна Република
Во 1918, во услови на германска окупација на БНР, симболи на државата биле ова знаме и грбот од Пахонија. На 11 август во списанието „Волнаја Беларус“ («Вольная Беларусь») бил издаден првиот официјален опис на белоруското знаме и грб.
1.2 Меѓувоен период
Ова знаме било активно употребувано од белоруското национално движење во Западна Белорусија, како од политичките движења како Белоруската христијанска демократија, така и од неполитички општествени организации како на пример Општество на белоруските школи..
1.3 Современ период
19 септември 1991, Врховниот совет на Република Белорусија го донел законот за „Државното знаме на Република Белорусија“, со што се утврдило белото-црвено-бело знаме.
На 14 мај 1995 по иницијатива на претседателот на Белорусија, Александар Лукашенко, пил спроведен првиот референдум во независна Белорусија. На референдумот биле поставени 4 прашања, меѓу кои две биле за грбот и знамето на Белорусија. По референдумот, за новите грб и знаме се изјасниле 75,1 % од гласачите, а против 20,5 %.. Според поголем број Белоруси, резултатите и самиот референдум биле против Уставот и постоечките закони.
2 Поврзано
* Знаме на Белорусија
* Пагонија
Самуел Умтити

Самуел Умтити (роден на 14 ноември 1993, во Јаунде) — француски поранешен фудбалер со камерунско потекло, играч од одбраната.
Тој исто така е поранешен репрезентативец на Франција во помладите категории до 17, 18, 19, 20 и 21 година, а од 2016 настапува за сениорската репрезентација
1 Кариера
Умтити дошол во Лион од екипата на Менивал во 2001 година на возраст од само 8 години. Тој ги поминал сите младински категории, и во летото пред почетокот на сезоната 2011-12 бил вклучен во првиот тим на Лион добивајќи го дресот со број 23. Своето официјално деби за клубот го направил на 8 јануари 2012 во победата над Лион Душер со 3-1 во Купот на Франција. Само шест дена подоцна тој дебитирал и во лигата во поразот од Монпелје со 1-0. Умтити бил стартер и го одиграл целиот тој натпревар. Така, младиот дефанзивец го започнал пробивот во првиот тим на Лион и таа сезона ја завршил со вкупно 12 настапи во лигата од кој на 11 бил во почетната постава. Во текот на следната сезона, Умтити бил уште повеќе стандарден и одиграл 26 првенствени натпревари. На 12 јануари 2012, тој го постигнал својот прв погодок во неговата професионална кариера носејќи му ја победата на Лион на гостувањето кај Троја (2-1) со гол во 75-тата минута.
На 30 јуни 2016, Умтити потпишал петгодишен договор со Барселона во трансфер вреден 25 милиони евра.
2 Титули
2.0.1 Лион
* Куп на Франција : 1
: 2011–2012
* Суперкуп на Франција : 1
: 2012
2.0.2 Барселона
* Примера Дивисион : 2
: 2017-2018, 2018-2019
* Куп на Шпанија : 2
: 2016–2017, 2017-2018
* Суперкуп на Шпанија : 2
: 2016, 2018
Грегори Купе

Грегори Купе (роден во Ле Пјуј-ан-Веле, Франција на 31 декември 1972) — поранешен француски фудбалер, кој играл на позицијата голман.
Во својата долга кариера играл за само четири клуба и тоа Сент Етјен, Лион (11 сезони), Атлетико Мадрид и Париз Сен Жермен.
1 Кариера
1.1 Клупска кариера
Својата младинска кариера ја започнал во екипата од родниот град Олимпик Ле Пјуј, а од 1993 година ја започнал својата професионална фудбалска кариера во екипата на Сент Етјен. Во клубот останал до 1997 година кога се преселил во Лион. Во периодот кога овој клуб бил во подем, Купе бил една од поважните алки во клубот и тој имал огромен придонес во освојувањето на незаборавните седум титули едноподруго во Француското првенство. Покрај тоа Купе освоил и 5 Суперкупа и по еден трофеј во Купот на Франција и Лига купот на Франција, а во 2008 година потпишал за Атлетико Мадрид, напуштајќи го Лион по цели 11 години во клубот. Во Атлетико имал една неуспешна сезона во која одиграл само 6 натпревари по што веќе следното лето се вратил во Франција за да игра за Париз Сен Жермен. Во двете сезони со ''Парижаните'', не успеал да освои никаков трофеј, па по завршувањето на сезоната 2010-11 решил да ја заврши својата кариера.
1.2 Репрезентативна кариера
Купе бил репрезентативец на Франција седум години од 2001 до 2008 и ја претставувал својата земја на две Светски (2002 и 2006) и две Европски првенства (2004 и 2008).
2 Титули
2.1 Олимпик Лион
*Лига 1 (7) : 2001-02, 2002-03, 2003-04, 2004-05, 2005-06, 2006-07, 2007-08.
*Куп на Франција (1) : 2008.
*Лига куп на Франција (1) : 2001.
*Француски Суперкуп (5) : 2003, 2004, 2005, 2007, 2008.
2.2 Франција
*Куп на конфедерации (2) : 2001 и 2003
Превртено (филм)

''Превртено'' — македонска драма во режија на Игор Иванов Изи, по сценарио на Венко Андоновски и Игор Иванов Изи, според вториот дел од романот ''Папокот на светот'' од Венко Андоновски.
Филмот е во производство на Сектор филм Скопје, Меинфрејм продукција Загреб и Синеарс Белград.
Продуценти на филмот се Владимир Анастасов и Игор А. Нола, кинематографер е Томи Салковски, а музиката ја потпишува Зоран Спасовски. Во филмот биле користени и песни од легендарната скопска панк група Бадмингтонс. Во филмот учествуваат: Гоце Тодоровски, Јовица Михајловски, Петар Мирчевски, Милан Тоциновски, Сања Трајковиќ, Славиша Кајевски, Никола Ристановски, Јордан Симонов, Инес Бојаниќ, Марија Кондовска, Наџи Шабан и Ѓорѓи Јолевски. Превртено бил премиерно прикажан на фестивалот во Карлови Вари во 2007 година.
Rennata

Рената Кралевска, попозната како Rennata (, Скопје) — македонска пејачка и текстописец.
1 Животопис
Рената е родена на 6 март 1990 година во Скопје. За првпат на музичката сцена се појавила во 1997 година, на нејзина 7 годишна возраст во популарното шоу 1+2, каде ја отпеала „''Нека ми не сване''“ од Данијела Мартиновиќ. Истата година се појавила во „''Сител Бамбини''“ на Сител-телевизија со нејзината песна „''Роденденска желба''“. Во 1998 година, таа настапила на фестивалот за оригинална македонска музика „Тетовски филиграни“ со нејзиниот хит „''Не го барајте''“ каде освоила две награди, за најмлад изведувач и најдобра изведба. По неколку години, поточно во 2003 година, Рената ја издала својата песна „''Сакам да сум''“ и со неа учествувала на Детскиот евровизиски фестивал. Автор на песната била една од девојките која пеела со Рената, а аражманот бил на Кире Костов. Подоцна, во 2005 и 2006 година, таа го претставувала нејзиното средно училиште СЕПУГС „Васил Антевски Дрен“ на Француски фестивал со песните „''Comme toi''“ од Алабина и „''Aimer jusqua limpossiblе''“ од Тина Арена. После 3 години, Рената зела учество на македонскиот музички фестивал Макфест со RnB баладата „''Не го барајте''“ на 5 ноември 2009 година, продуцирана од Јован Јованов, а напишана од Елвир Мекиќ. Следната година ја издала песната „''Заводлив глас''“ (''Seducing voice''), напишана од Рената, а продуцирана од Јорданчо Василковски – Оцко. Истата година, Рената потпишала соработка со Sky Eye Entertainment. Наскоро Рената почнала да се пробива не само на македонскиот, туку и поширокиот музички пазар. Првата песна со новата продукција била „''I can take you here''“, продуцирана од Зоран Алексиќ. Летото 2012 година, таа ја издала песната „''Time, time''“, која забележала одличен успех, како и песната „''Please Stay''“. Рената била првиот изведувач од регионот која поседувала VEVO канал како дел од YouTube платформата. „''Because I love you''“ било првото видео пуштено на брендираниот канал. Еден месец подоцна, првото службено видео на Рената, „''Please stay''“ било промовирано. Рената доживеала голем успех и станала првиот балкански изведувач чии песни биле изведени на над 7000 радија низ целиот свет. „''Trust your feelings''“ и „''West side story''“ биле следните синглови. Видеото за „''West side story''“ било објавено во октомври 2015 година.
Рената била студентка на Факултетот за музичка уметност во Скопје, на отсекот за соло пеење.
2 Синглови
* I Can Take You There - 2011
* Time, Time - 2012
* Because I Love You - 2012
* This Christmas Night - 2012
* Please Stay - 2013
* Trust Your Feelings - 2014
* West Side Story - 2015
* Queendom - 2017
Diamonds

„Diamonds“ е песна на барбадоската пејачка Ријана, снимена за нејзиниот седми студиски албум, ''Unapologetic'' (2012). Напишана е од страна на Сиа Фурлер заедно со продуцентите Бени Бланко и Старгејт. Песната ја имаше својата премиера на 26 септември 2012 година, за време на ''Elvis Duran and the Morning Show'' и била сервисирана за дигитално подигнување наредниот ден како водечки сингл од ''Unapologetic'' наредниот ден. Def Jam Recordings ја пуштиле песната на модерно хит радио во Соединетите Држави на 2 октомври 2012 година. „Diamonds“ е електронска и поп песна која што е изведена со помош на тешки синтисајзери, оркестраски звуци и електронски рими. Тектот на песната е разделба од темите на болни врски кои биле дел на претходните синглови на Ријана.
Сиво свраче

Сивото свраче е месојадна врапчевидна птица од семејството на сврачињата ''Laniidae''. Таа е честа птица во Македонија.
1 Опис
Сивото свраче е долго 16-18 см. Има изразен полов диморфизам. Мажјаците одозгора се црвеникави, одоздола слевтли со нијанса на розово, имаат сива капа, на опашката црно-бела шара и имаат карактеристична силно изразена црна линија преку окото. Женките и младенчињата одозгора се кафеавкави, а одоздола посветли со многу брановидни шарки.
Оваа птица е преселница на долги растојанија и се храни со големи инсекти, мали птици, жаби, глодачи и гуштери. Како и другите сврчаиња, таа лови од видно место за перчење и го закачува пленот на трн или на жица. Оваа навика ѝ го донела прекарот „касапска птица“.
2 Распространетост и живеалиште
Сивото свраче се размножува речиси низ цела Европа и западна Азија, а зимува во тропска Африка. Во Велика Британија, некогаш птицата била вообичаена и честа, но нејзиниот број нагло се намалил во текот на 20 век. Во 1988 било последното гнездење, а следната година немало ниту еден пар. Оттогаш се појавуваат по 1 или 2 пара, кои во 2011 имале 7 пилиња, а следната 2012 ниту едно.
3 Размножување
Гнездото го прават на дрвја, во грмушки и ретко на земја. Тоа е силно, обично добро опфатено во крошната на дрвото. Најчесто несат 5-6 јајца, ретко 4 или 7. Ги инкубира само женката, а мажјакот ѝ носи храна. Тој агресивно се однесува кон грабливците за да го заштити гнездото, па дури може да нападне луѓе.
4 Галерија
Шпанско камењарче

Шпанското камењарче е мала врапчевидна птица која порано беше сместена во семејството на дроздовите ''Turdidae'', но сега е во семејството на муварчињата ''Muscicapidae''. Оваа птица ја има во Македонија.
1 Опис
Шпанското камењарче е долго 13.5-15.5 см. Понекогаш се издвојуваат две раси - источна и западна - ''Oenanthe melanoleuca'' и ''Oenanthe hispanica''.
Кај птицата е изразен половиот диморфизам. Мажјаците се повпечатливи. Тие имаат жолтопортокалов тил и грб, бело на челото и вратот, со изразена црна дебела и малку искривена линија преку окото, беложолтеникав стомак, црни крилја, црно-бела опашка. Клунот и нозете му се црнкави. Женката и младенчињата се во кафеави нијанси, главата и стомакот посветли, крилјата потемни. Задникот им е бел, а опашката со бела лента на коренот.
Западната раса ''O. h. hispanica'' имаат бело или речиси бело чело и круна, кремава мантија, а крилјата им се потемни. Долните делови се бели, со кремава нијанса. Грбот, горниот дел од опашката и поголемиот дел од долниот дел од опашката се бели.
Вон сезоната на парење мажјаците се слични на женките, со глава и мантија бледо кафеави, како и долните делови, вклучувајќи го и вратот, но кафеавото во интензитет варира.
Источната раса ''O. h. melanoleuca'' ја има во источниот дел на Средоземјето, а се сели зимно време во Судан.
Источната раса можеби е уште посветла летно време, но црната линија е појака, повпечатлива и може да се протега и на поголемиот дел од лицето и грлото.
Оваа птица е редок скитник во северозападна Европа.
Јарем

Јарем - дрвена направа во која се впрегнуваат два вола за орање или влечење запрега. Јаремот се користел за впрегнување и на други животни, во Македонија и биволи, а во светот и други видови животни (зебу, муле...). Парот впрегнати волови се нарекува ѕевгар
Постојат два вида јареми:
*Јареми за на глава, и
*Јареми за на гуша (околувратни)
При вјармувањето кај околувратните јареми се користел жегол од надворешната страна на јаремот.
Во Македонија во употреба биле јаремите за на гуша.
1 Македонски поговорки
Наведена гла јарем тргат.
Иго Лорис

Иго Лорис (роден на 26 декември 1986 година) — француски фудбалер, голман на Тотенхем и на француската репрезентација. Тој исто така е капитен и на двете екипи.
1 Титули
1.1 Клупски
1.1.1 Олимпик Лион
*Куп на Франција (1) : 2011-2012
*Француски Суперкуп (1) : 2012.
Автономни заедници во Шпанија

Автономната заедница (|comunidad autónoma, |autonomia erkidego, |comunitat autònoma, |comunidade autónoma) е првостепена политичко-административна единица во Шпанија, создадена согласно Уставот на Шпанија од 1978 г, со цел да ја гарантира автономијата на народностите и регионите во државата. Бидејќи суверенитетот го има само државата како целина (а не заедниците), Шпанија не е федерација, туку мошне децентрализирана унитарна дражва која им ги отстапува правата на самоуправа на заедниците согласно пропишаното во уставот. Денес постојат 17 автономни заеднии и 2 автономни града, со збирен назив „автономии“ (''es''). Двата автономни града имаат право да се прогласат за автономни заедници, но тоа досега не го имаат направено.
1 Автономни заедници и градови
+ Автономни заедници и нивните покраини
Автономна заедница, Главен град, Површина(км<sup>2</sup>), Население(2011), Густина(жит/км<sup>2</sup>), Службенијазици, Покраини
Севиља, 87.268, 8.371.268, 95,92, шпански, Алмерија, Гранада, Кадис (покраина)Кадис, Кордоба, Малага, Севиља, Уелва и Хаен
Сарагоса, 47.719, 1.344.502, 28,17, шпански, Сарагоса, Теруел и Уеска
Овиедо, 10.604, 1.075.179, 101,39, шпански, астурски, (Астурија)
Палма, 4.992, 1.100.503, 220,45, шпански, каталонски, (Балеарски Острови)
Виторија, 7.234, 2.185.405, 302,10, шпански, баскиски, Алава, Бискајаи Гипускоа
Лас Палмас и Санта Крус де Тенерифе, 7.447, 2.082.655, 279,66, шпански, Санта Крус де Тенерифе и Лас Палмас
Сантандер, 5.321, 592.543, 111,36, шпански, (Кантабрија)
Толедо, 79.463, 2.106.349, 26,50, шпански, Албасете, Гвадалахара, Куенка, Сиудада Реал и Толедо
Вањадолид и Бургос, 94.223, 2.540.251, 26,95, шпански, леонски, Авила, Бургос, Ваљадолид (покраина)Ваљадолид, Самора, Леон, Паленсија, Саламанка, Сеговија, Сорија
Барселона, 32.114, 7.519.838, 234,16, шпански, каталонски, арански, Барселона, Жирона, Љеида и Тарагона
Мадрид, 8.028, 6.421.878, 799,93, шпански, (Мадрид)
Мерида, 41.634, 1.104.521, 26,52, шпански, Бадахос и Касерес
Сантјаго де Компостела, 29.574, 2.772.927, 93,76, шпански, галисиски, А Коруња, Луго, Оуренсе и Понтеведра
Логроњо, 5.045, 321.171, 63,66, шпански, (Риоха)
Мурсија, 11.313, 1.462.125, 129,24, шпански, (Мурсија)
Памплона, 10.391, 640.125, 61,60, шпански, баскиски, (Навара)
Валенсија, 23.255, 5.009.930, 215,43, шпански, валенсиски (каталонски), Аликанте, Валенсија и Кастељон
+ Автономни градови
Град, Површина(км<sup>2</sup>), Население(2011), Густина(жит/км<sup>2</sup>), Службенијазици
Сеута, 18,5, 83.517, 4.514,43, шпански
Мелиља, 12,3, 81.323, 6.611,62, шпански
2 Поврзано
* Покраини во Шпанија
* Општини во Шпанија
* Список на градови во Шпанија
Калчо Катанија

Калчо Катанија (Calcio Catania SpA) е италијански фудбалски клуб од градот Катанија, Сицилија. Во моментов се натпреварува во Лега Про, третото ниво на италијанскиот фудбал. Клубот е основан 1908 под името ''Educazione Fisica Pro Patria'', за да на 22 ноември 1946 името на клубот да биде променето во ''Калчо Катанија''. Најголемите успеси на клубот се 8. место во Серија А и финалето на Купот на Алпите.
Катанија игра на стадионот Анџело Масимино, кој има капацитет од 23.420 места. Изграден е 1937 година. Најголем соперник им е Палермо и нивниот меѓусебен натпревар е познат како сицилијанско дерби.
1 Титули
* Серија Б (1) : 1953–54
1.0.0.1 Останати
*Куп на Алпите : финалист - 1964
ФИБА Океанија

FIBA Океанија е кошаркарска зона на ФИБА која ги содржи сите 21 национални кошаркарски асоцијации од Океанија.
1 Државни репрезентации
*********************
2 Двете најдобро пласирани тимови од ФИБА Океанија
Ранг, Tим, Бодови
10, <sup>C</sup>, 234
18, 102
<sup>C</sup> Моментален шампион на зоната
Антони Ревејер

Антони Ревејер (роден на 10 ноември 1979 година) — француски поранешен фудбалер, играч од одбраната.
Во својата кариера настапувал за пет екипи Рен, Валенсија (на заем една сезона), Олимпик Лион, Наполи и Сандерленд.
1 Технички одлики
Тој може да игра на двете страни во одбраната; лево и десно. Исто така тој може да игра и офанзивно по страничните позиции доколку тимскиот стил тоа го дозволува.
2 Кариера
Ревејер го направил своето деби во Лига 1 на 3 февруари 1998 година играјќи за Рен. Откако минал шест години со Рен, во зимата 2003 година тој се преселил во шпанскиот состав Валенсија. По половина сезона таму, Ревејер се вратил во неговата родна земја потпишувајќи за тогашниот шампион на Франција, Олимпик Лион. Со Лион, Ревејер освоил 5 првенствени титули.
3 Титули
3.1 Клупски
3.1.1 Олимпик Лион
*Лига 1 : 5
: 2003-2004, 2004-2005, 2005-2006, 2006-2007, 2007-2008.
*Куп на Франција : 2
: 2007-2008, 2011-2012.
*Суперкуп на Франција : 5
: 2003, 2004, 2005, 2006, 2007.
Лутовиска

Лутовиска (|Lutowiska; |Літовищі; 1944-1957: Шевченко) — село во Бјешчадскиот Округ на Поткарпатското Војводство во југоисточна Полска, близу до границата со Украина.
Селото е административен центар на општината Лутовиска. Се наоѓа 22 км јужно од градот Устшики Долне и 101 км југоисточно од регионалниот центар Жешув.
Населението брои 750 жители.
1 Поврзано
* Бјечшадски Округ
* Волосате — најјужно населено место во земјата
Масовност, патогеност и вируленција

Вируленција е способност на патогенот или микроорганизмот да предизвика штета на домаќинот.
За да настане една инфекција важно е нејзината масивност од една страна и патогеноста и вируленцијата од друга страна, доколку инфекцијата е масовна ќе дојде до инфекција и обратно.Под вируленција се подразбира способност на микроорганизмите да лачаат егзотоксин или да ослободуваат ендотоксин после нивното распаѓање. Ако вируленцијата е појака побрзо ќе дојде до инфекција и инфективна болест. Вируленцијата е стекната особина и може да се менува. Ако патогените микроорганизми се култивираат на хранителни подлоги или се изложени на дејството на различни физички и хемиски фактори тие за кратко време можаат да ја изгубаат или намалаат својата вируленција.Патогеноста се дефинира како постојана способност на патогените микроорганизмите да предизвикуваат болест, тоа е вродена особина и немеоже да се менува. Некои патогени микроорганизми имаат слаба вируленција а јака патогеност. (Пример:Бацилите на тетанус имаат јака патогеност, затоа што излачуваат јак егзотоксин, од ова можеме да заклучиме дека патогени микроорганизми се оние кои излачуваат егзотоксин отколку оние коишто ослободуваат ендотоксин после нивното распаѓање).
Сончаница

Сончаницата настанува како последица на изложување на главата, а посебно на поттилниот дел на висока температура – т.е. на влијание на голема сончева топлина.
1 Симптоми
Најчестите симптоми на сончаницата се сува кожа со зголемена температура ,главоболка, вртоглавица, немир,малаксалост видливо црвенило на лицето.На сонцето неможат да му одолеат повеќето луѓе,но покрај пријатната страна може да се предизвикаат и многу непријатности и здравствени тегоби,меѓу кои на прво место е сончаницата ,а уште потешки здравствени проблеми предизвикува т.н.топлотен удар.
Сончаницата настанува со прекумерно изложување на главата/тилот на висока надворешна температура,т.е на влијанието на сончевите зраци и топлина.
Доколку невнимателно ја изложувате главата на жешкото сонце,температурата во вашата глава се зголемува, како во експрес лонец. Телото се обидува да го разлади мозокот со упатување на повеќе крв во мозокот,последица од оваа состојба е набрекнување на мозокот.
Сериозните случаи на сончаницата можат да завршат со долготрајна несвестица.Најчестите симптоми на сончаницата се сува кожа со зголемена температура,главоболка,вртоглавица,немир,малаксалост и видливо црвенило на лицето.Доколку не се интервенира веднаш,набргу ќе почувствувате зуење во ушите,проблеми со видот,малаксалост,во потешки случаи општа зашеметеност,забрзан пулс,плитко дишење,раширени зеници,несвестица.
2 Лекување
Лицето кое добило сончаница требе веднаш да се смести во ладовина,полулежечкум и да му се олабави облеката,да се разлади со вода,ладни облози,мраз на тилот на главата.Постојано контролирање на телесната температура,а со ладење да се престане дури по снижување на телесната температура.(под 38Ц).
На болниот треба да му се даваат студени пијалаци-ако е во свесна состојба!(забрана кафе и алкохол)Во случај на несвестица пружете му прва помош со ладење на телото и на главата и повикајте итна помиш
По сончаницата обично остануваат времени последици во вид на главоболки(со денови),чувствителност на звуци,раздразливост итн. Болниот требе да се одмара во затемнета просторија-разладена,да избегнува гледање на тв,радио ,компјутер
Сончаницата можете да ја избегнете користејки заштита за главата(капа),разладувајте се почесто со вода(тилот) и пијте многу течности.
Дејан Ловрен

Дејан Ловрен (роден на 5 јули 1989) — хрватски фудбалер, централен одбранбен играч на Ливерпул и на хрватската репрезентација.
Ловрен ја започна кариерата во Динамо Загреб каде што помина 4 сезони, а во јануари 2010 година тој го засили францускиот Лион.Тој помина три и пол сезони во дресот на Лион со кој го освои купот во Лига 1 во 2012 година, пред да премине во Премиер лигата во тимот на Саутемтон во 2013 година. Тој имаше одлична сезоната во Саутемтон, и после само една година, тој се приклучи на Ливерпул во 2014 година. Трансферот изнесуваше £20 милиони фунти.
За хрватската фудбалска репрезентација своето деби го имаше во 2009 година, и има забележано повеќе од 30 настапи, а беше и дел од репрезентацијата на Светското првенство во Бразил во 2014 година.
Clostridium tetani

Clostridium tetani е право тенко стапченце со перитрихијални флагели. Капсула нема, спорите му се наоѓаат терминално и се бои по Грам.
1 Токсичност
Clostridium tetani лачи вистински егзотоксин. Тој се состои од две компоненти:
:*Тетаноспазмин, кој предизвикува грчеви на напрешно пругастите мускули;
:*Тетанолизин, кој ги хемолизира еритроцитите.
2 Епидемиологија
Живее како сапрофит во цревата на домашните животни. Се исфрла соизметот во тревата, земјата и предметите. На тетанусна инфекција се изложени физичките работници-земјоделците. Кај нас се јавува спорадично поради ниска здравствена просветеност и нехигиенски навики кога на тетанусните повреди(длабоки убоди,убод од шајка, дрва и др.) не се обрнува доволно внимание.
2.1 Форми на тетанус
Има повеќе форми на тетанус но ние ќе ги спомнеме само основните две форми.
2.1.1 Гиниколошки тетанус
Се јавува при вршење на криминални абортуси од нестручни лица со нестерилни инструменти(предмети)
2.1.2 Неонатален тетанус
Кај новороденчиња како резултат на нехигиенско сечење на папочната врска со нестерилни предмети.
3 Патогенеза
Спорите навлегуваат во раната при повреда или подоцна кога таа е отворена. Секоја повреда не подразбира појава на тетанус. Тука на влезното место го излачува својот егзотоксин кој дифундира кон периферните нерви на ЦНС, а потоа по лимфен пат до целата мускулатура.
Инкубацијата изнесува од 7-14 дена, ретко до 2 месеци. Во зависност од локализацијата на местото на повредата имаме:
:* Локален тетанус, кај лица кои биле некомплетно вакцинирани, се јавува грч на рацете и нозете.
:*Генерализиран тетанус, е потешка форма на тетанус која започнува со грч на мускулите на лицето(челото,очните и мускулите околу устата), која дава карактеристичен изглед наречен Facies tetanicus (болниот како да се смее, а околу очите како да плаче). Потоа тоничниот грч го зафаќа вратот, градниот кош и абдоменот. Грчевите се многу болни, се повторуваат иако нападите се зголемени. Ако ги зафатаат меѓуребрените мускули настапува смрт. Ова трае 10 дена, а мускулите се опуштаат после 1-2 месеци од почетокот на болеста.
4 Терапија
Терапијата е долготрајна и тешка. Се состои од:
:* серотерапија;
:* обработка на раната;
:* седативи и хипнотици;
:* снтибиотици;
:* симптоматска терапија;
:* рехидратација;
:* исрхана(лесна и калорична).
5 Профилакса
Активна имунизација е задолжителна за сите деца до две години, ученици и војници. Се почнува во четвртиот месец со DI-TE-PER вакцина во три дози, субкутано на растојание од 4-6 недели. Првата ревакцинација се врши по три години. Втората ревакцинација е со DI-TE вакцина на 7 години. А понатаму на секои 5-7 години до наполнети 20 години. Пасивна имунизација се спроведува со серум во текот на првите 6-12 часа од повредата, а истите луѓе примаат теталпан.
Corynebacterium diphtheriae

Corynebacterium diphtheriae претставува Грам позитивна патогена бактерија, без спори, флагели и капсула. Растат на збогатени подлоги (Лоферова подлога.
Во однос на бојата разликуваме три типа:
:*Тип Гравис-сиви колони;
:*Тип Митис-црни колони со остри рабови;
:*Тип Интермедиус-комбинација од двете.
Оваа бактерија е осетлива на пеницилин,а е отпорна на надворешната средина.
Предизвикува болест наречена Дифтерија.
1 Патогенеза
Влезна врата претставува слузницата на горните дишни патишта и тонзилите, тука го излачуваат својот егзотоксинх кој по лимфен пат се пренесува низ целиот организам со посебен афинитет кон миокардот, нервните влакна и паренхимните органи. Локалното дејство е најчесто на тонзилите со хиперемија и еден, оштетување на крвните садови со ослободување на леукоцити, еритроцити и фиброзен ексудат од кој се формираат дебели белузливи налепи (псевдомембрани) кои се сраснати за подлогата и при корнење(откинување) крвараат. Регионалните лимфни јазли се отечени и болни, а под дејство на егзотоксинот доаѓа до масна дегенерација на паренхимните органи.
2 Видови дифтерија
Дифтеријата може да се јави на:
:*на тонзилите;
:*на нос;
:*на ларингс;
:*на очи;
:*надворешни полови органи;
:*папокот.
Дифтеријата на тонзилите може да се јави како:
#Обична дифтерија - ангина која има постепен почеток со температура од 37-38 степени, главоболки, омалаксаност, и болки при голтање. Тонзилите се зголемени, црвени со пајажести налепи подоцна има сивобелчасти псевдомембрани со седефаст сјај и остро ограничени кои при откинување крвараат. Ако навреме се даде антидифтеричен серум налепите изчеснуваат за три-четири дена. Некои налепи се шираат во околината и се јавуваат токсични промени и оштетувања на ЦНС и срцето.
#Злоќудна форма на дифтерија- има потешка клиничка слика со температура повисока од 40 степен, а налепите се шираат на двата крајника, улвулата, носот, назофаринксот, ларингсот и трахеата. Налепите се со сило-жолтеникава боја, во устата има непријатен мирис. Регионалните лимфни јазли се отечени и го исполнуваат целиот врат - проконзуларен врат. Болните се бледи, по кожата имаат точкести крварења, дишењето и срцевата работа се отежнати.
2.1 Компликации
Парализа на мекото непце, екстремитетите и дишната мускулатура.
3 Дијагноза
:*анамнеза;
:*клиничка слика;
:*бактериограм;
:*се зема брис од границата меѓу здравото и болното ткиво. Се правааат два препарата од кои едниот се бои по Грам а другиот по Љубински и се засејуваат на Лоферова подлога.
4 Терапија
Терапијата се состои од:
:*антибиотици од широк спектар;
:*симптоматска терапија(аналгетици, топли облоги, кислород, вештачко дишење, исхрана-течна и кашеста.)
5 Профилакса
Се дава DI-TE-PER вакцина.
6 Имунитет
Попрележана болест останува долготраен.
Адеко Екс-Ју Куп 2012

Адеко Екс-Ју Куп 2012 било второто издание овој турнир, создаден со цел покренување на нов куп за државите од поранешна Југославија.
Само четири екипи играле на ова издание. Македонија, која играла на олимпискиот квалификациски турнир и Црна Гора се откажале од натпреварувањето.
Турнирот повторно се одржал во Арена Стожице.
1 Табела
Екипа, П, П, ДК, ПК, Р
3, 0, 271, 240, +31
2, 1, 249, 248, +1
1, 2, 237, 236, +1
0, 3, 218, 251, –33
Сојузни држави во Венецуела

Венецуела е поделена на 23 сојузни држави (|estados), 1 престолнински округ (''es'') и сојузни територии (''es'') што се состојат од голем број острови. Државата исто така полага право на територијата Гвајана Есекиба, која се состои од шест окрузи во состав на соседна Гвајана.
1 Сојузни држави
Ова е список на сојузните држави во земјата, наведени со нивните обележја, податоци, главни градови и местоположба на карта.
Знаме, Грб, Сојузна држава, Главен град, Население(2010), Површина(км²), Регион, На карта
Амазон, Пуерто Ајакучо, 142.200, 180.145, Гвајански
Анзоатеги, Барселона, 1.654.900, 43.300, Североисточен
Апуре, Сан Фернандо де Апуре, 499.900, 76.500, Лјаношки
Арагва, Маракај, 1.665.200, 7.014, Централен
Баринас, Баринас, 756.600, 35.200, Андски
Боливар, Боливар, 1.852.800, 238.000, Гвајански
Варгас, Ла Гвајра, 337.900, 1.496, Престолнински
Гварико, Сан Хуан де Лос Морос, 745.100, 64.986, Лјаношки
Делта Амакуро, Тукупита, 159.700, 40.200, Гвајански
Сулија, Маракибо, 4.020.200, 63.100, Сулијански
Јаракуј, Сан Фелипе, 640.700, 7.100, Среднозападен
Карабобо, Валенсија, 2.531.000, 4.650, Централен
Кохедес, Сан Карлос, 340.300, 14.800, Централен
Фалкон, Коро, 961.500, 24.800, Среднозападен
Лара, Баркисимето, 1.999.100, 19.800, Среднозападен
Мерида, Мерида, 895.800, 11.300, Андски
Миранда, Лос Текес, 3.010.900, 7.950, Престолнински
Монагас, Матурин, 999.300, 28.930, Североисточен
Нуева Еспарта, Ла Асунсион, 508.900, 1.150, Островски
Португеса, Гванаре, 919.400, 15.200, Среднозападен
Сукре, Кумана, 945.600, 11.800, Североисточен
Тачира, Сан Кристобал, 1.225.300, 11.100, Андски
Трухиљо, Трухиљо, 747.400, 7.400, Андски
2 Подрачја со посебен статус
Знаме, Грб, Површина, Главен град, Население(2007), Површина(км²), На карта
Престолнински округ, Каракас, 2.085.500, 433
Сојузни територии, Лос Рокес, 15.420, 342
3 Поврзано
* Географија на Венецуела
* Список на градови во Венецуела
Драгослав Ортаков

Проф. д-р Драгослав Ортаков ( - — македонски музиколог и композитор, основоположник на музикологијата и на музичката византологија во Македонија. Се категоризира во третата генерација македонски повоени композитори. Еден е од основачите и долгогодишен професор на Факултетот за музичка уметност во Скопје.
Роден е во Гевгелија. Како прв музиколог и музички византолог во Македонија, оставил голем број на фундаментални дела, пред сè од историјата на македонската музика и посебно, византиско-словенската музика во Македонија ("За музиката", “Музичката уметност во Македонија“, “Ars Nova Macedonica“, “Огледи за византиско-словенската музика во Македонија“, "De musicis" - критики и осврти и други книги, а има напишано и околу 90 музиколошки статии и огледи). Неговото композиторско творештво брои околу 150 дела, како од инструменталниот, така и од вокалниот музички род: гудачкиот квартет, циклусот "Ептамерони" за камерен ансамбл, Музиката за пијано и инструментален ансамбл, сонатата за пијано, творби за гудачки состави и многу други дела. Посебно место во неговиот опус им припаѓа на големиот број црковно-музички дела. Во тој сегмент од композиторската дејност на Ортаков, централно место заземаат неговите дешифрации и хармонизации на црковни песнопенија. Добитник е на голем број награди и признанија, од кои кај нас се издвојуваат наградите “Св. Климент Охридски“, “13 ноември“, “Трајко Прокопиев“, а исто така и на награди и признанија во странство, поврзани со неговата музиколошка и композиторска дејност.
Починал на 09.12.2007 во Скопје.
**
Белотртка

Белотртка или белогаска — мала врапчевидна птица која порано беше сместена во семејството на дроздовите ''Turdidae'', но сега е во семејството на муварчињата ''Muscicapidae''. Таа е најраспространета птица од родот ''Oenanthe'' низ Европа и Азија. Ја има и во Македонија.
Оваа птица е преселница која поминува едно од најдолгите растојанија од околу 30.000 км. Се храни со инсекти, се размножува низ каменитите отворени предели во Европа и Азија, како и во североисточниот дел на Канада и Гренланд и во северозападниот дел на Канада и Алјаска. Гнезди во пукнатините на карпите и зајачките јами. Сите птици зимуваат во Африка.
1 Таксономија и систематизација
Овој вид за првпат беше опишан од Linnaeus во неговата ''Systema naturae'' во 1758 како ''Motacilla oenanthe''. Родовото име, ''Oenanthe'', е исто така име на род растенија, кое потекнува од старогрчкото ''ainos'' - вино и ''anthos'' - цвеќе, од мирисот на цвеќето кое потсетува на вино. Во случајот со птиците, името асоцира на тоа дека тие се враќаат во Грција напролет, токму кога лозите цветаат.
Се издвојуваат следните подвидови:
* номинираниот ''oenanthe''* гренландскиот ''leucorhoa''* Сибомовиот ''seebohmi''* јужниот ''libanotica''* критскиот ''virago''* египетскиот ''rostrata''
2 Опис
Белотртката е поголема од црвеногушката, со должина од 14,5 до 16 см. Двата пола имаат бел задник и опашка, со наопаку свртено Т црна шара на крајот од опашката.
Пердувите на мажјакот во сезоната на парење се сиви одозгора, со жолтеникав врат, црни крилја и маска на лицето. Наесен тој наликува на женката, освен со црните крилја. Женката, пак, е бледо кафеава одозгора, жолтеникава одоздола и има потемно кафеави крилја. Песната на мажјакот е свиреж со потпукнување. Повикот е типично разговорлив ''чек'' звук.
3 Поведение
3.1 Преселба
Белотртката има една од најдолгите миграции од малите птици, поминувајќи океани, мраз и пустини. Во пролет се сели од под Сахара преку широка област до северната полутопка која ги вклучува северна и Средна Азија, Авропа, Гренланд, Алјаска и дел од Кнанада. Наесен се враќаат во Африка, каде и нивните предци зимувале. Веројатно, некои птици кои се размножуваат во северна Азија, зимуваат во јужна, но, сепак, нивната наследна склоност повторно ги враќа во Африка.
Птиците од гренландската раса ''leucorhoa'', вршат една од најдолгите миграции од врапчевидните. Минијатурните уреди за следење, неодамна покажаа дека тие имаат една од најдолгите миграции воопшто меѓу птиците од 30.000 км.
4 Статус
Белотртката има широк опсег од околу 2.3 милиони км² и популација од 2.9 милиони единки вкупно. Според Црвениот список се смета за вид со најмала загриженост.
Боб Гучионе

Боб Гучионе Помладиот — основач на американското музичко списание Спин.
1 Издавачка кариера
Во 1978 ,по два обида да навлеземе во издавачкиот бизнис ,младиот ,израснат во Лондон Гучионе заминал да работи за Penthouse издавач General Media International,компанија во сопственост на нековиот татко ,основач на Penthouse, Боб Гучионе.До почетокот на 1980-тите ,време во кој тој ги водел маркетингот и оделот за циркулација,тој ја напуштил компанијата ( и наводната позиција како наследник ) за уште еднаш да се обидел да создаде неков бренд.
2 Создавање на списанието Спин
Во 1985 ,со заем од неговиот татко ,тој го создал Спин .Во 1987 ,неговиот татко ненајдено го затворил списанието по Џенерал Медиа доживела финанскиски пад.Овие настани резултирале заладување на односите помеѓу нив двајца сè до заминувањето на постариот Гучионе на 20 октомври ,2010.Помладиот Гучионе нашол помлади инвеститори и повторно го пуштил во употреба Спин кој крајот на 1987.Тој успеал да ги собере повеќето од постариот персонал на списанието , и пропуштил само еден месец од објавувањето.
Во 1996 ,Гучионе и Спин биле тужени за сексуално вознемирување и дикриминација од Стаси Бонер ,поранешен проверувач на факти за списанието.Тој бил ослободен од обвиненијата за малтретирање ,но откриле дека вил одговорен за промовирање на непријателска работна средина и не плаќајќи го Бонер соодветно за соодветна работна позиција
Гучионе го продал Спин на Виб во 1997 , и набргу потоа го основал Геар , кој бил објавен до 2003.Во 2005 ,научното списание Дисковер било купено од Издаваштвото Дизни .Во 2007 ,Гучионе бил соборен како извршен директор ,како што било опишано во Њујорк Пост како “испаѓање преку филозовските разлики со неговите финансиски поддржувачи за тоа како да води компанија”
3 Списанието Геар (1998-2003)
Геар било создадено во издаваштво на Обединетото Кралство ,застарен особено во откривањето на застарените списанија на славните пејачи ,Б-филмски глумци ,и модели , заедно со артикли на машини ,коли ,мода, приказни на момци за сексот и спортови.
Геар започнал во септември 1998, со глумицата Пета Вилсон на насловната .Списанието се основала со неколку објавени вештинти како објавувањето на разголената фотографија на фудбалската славна личност Бренди Честен во Воменс.
2011 Адеко Екс-Ју Куп

2011 Адеко Екс-Ју Куп беше прва сезона од овој турнир, создаден со цел да се создаде турнир за поранешните југословенски земји.
Шест тимови ја играа оваа воведна сезона во летото 2011. Турнирот се одржуваше до Арена Стожице во Љубљана, Словенија. Тимовите беа поделени во две групи. Првопласираните играа со финалето на турнирот.
0.1 Група A
Тим, W, L, PF, PA, PD
2, 0, 163, 134, 29
1, 1, 116, 132, -16
0, 2, 123, 136, -13
0.2 Група Б
Тим, W, L, PF, PA, PD
2, 0, 150, 131, 19
1, 1, 146, 144, 2
0, 2, 150, 171, -21
0.3 Квалификациски натпревари
0.4 Класификација
Место, Екипа
4
5
6
Женски студии

Женски студии е академско поле кое се заснова на феминистички и интердисциплинарни методи со цел да ги смести животите на жените и нивните искуства во центарот на учењето, додека ги проучува социјалните и културните конструктори на полот, системите на привилегија и односите меѓу моќта и полот.
Кванаталсхнукир

Кванаталсхнукир (|Hvannadalshnjúkur) — пирамидален врв на северозападниот раб на кратерот на вулканот Ерајвајекидл во Исланд и највисока точка во земјата. Според точниот премер извршен во 2005 г., врвот е висок 2109,6 м.
Планината е дел од Националниот парк Ватнајекидл. Популарна е за планинарите, но на места има скриени кланци што се преминуваат со искусни водичи.
1 Галерија
2 Поврзано
* Географија на Исланд
Елфисау

Елфисау (|Ölfusá) — река во Исланд. Се јавува со слевање на реките Квитау и Сог, веднаш северно од гратчето Селфос, Долга е 25 км и завршува во Атлантскиот Океан. Ова е најполноводната река во земјата, со просечен истек од 423 м<sup>3</sup>/с и сливна површина од 5.760 км².
Реката изобилува со лосос, поради што е развиен стопанскиот риболов.
На источниот брег пред вливот во морето е сместен природниот резерват Флоуј.
1 Поврзано
* Тјоурсау — најдолга река во земјата
* Список на реки во Исланд
Nationalencyklopedin

''Nationalencyklopedin'' („Национална енциклопедија“) скрат. NE — најобемната современа енциклопедија на шведски јазик. Изготвувањето и издавањето започнало со владин заем од 17 милиони круни, отплатен кон крајот на 1990 г. Во печатен облик, делото има 20 тома со 172.000 статии, а изданието на семрежјето опфаќа 260.000 статии (јуни 2005).
1 Историја
Проектот започнал во 1980 г, со препорака од владината комисија за преговори со разни издавачи. Оваа фаза завршила во август 1985 г, избирајќи ги „Бра Бекер“ и „Хегнас“. Задачата на проектот била да се изработи современо прирачно дело во склад со научната парадигма, вклучувајќи проблематики како меѓуродовите односи и животната средина.
Уште пред да излезе, делото побудило огромен интерес. До моментот на издавањето на првиот том во декември 1989 г, енциклопедијата ја порачале дури 54.000 лица. Последниот том излегол во 1996 г, со три дополненија во 2000 г.
Во состав на проектот ''Nationalencyklopedin'' се издадени и следниве книги:
*''NE:s Ordbok'' — речник во три тома (1995–1996)
*''NE:s Årsband'' — дополненија за понови информации и настани (секоја година, почнувајќи од 1997)
*''NE:s Sverigeatlas'' — атлас на Шведска (1998)
*''NE:s Världsatlas'' — атлас на светот (1998)
*''NE-spelet'' — игра на знаење со 8.000 прашања (1999)
Во 1997 г. е издаден дигитален облик на енциклопедијата, на 6 диска (подоцна и на ДВД), а во 2000 г. е ставена на располагање на семрежјето, со претплата. Оваа верзија е тековна и осовремена, и го опфаќа и речникот. Има вкупно 356.000 ставки, од кои 183.000 се енциклопедиски статии. Во услугата се вклучени и неколку дополнителни можности како шведско-англиски речник.
2 Поврзано
*Нордиска семејна книга (''Nordisk familjebok'', 1876–1957)
*Википедија на шведски јазик
Рејвархепн

Рејвархепн (|Raufarhöfn) — село на североисточниот дел на полуостровот Мелракаслета во Исланд. Ова е најсеверното населено место во земјата.
Населението брои 194 жители (2011). Кон средината на XX век селото било од стопанско значење поради изобилството на харинга која се преработувала во местото.
Во селото има споменик наречен „Арктички хенџ“, поставен во однос на небото во склад со митолошкиот свет во едската песна „Велиспау“ („Претскажување на пророчицата“).